తెలంగాణలో ఏరోస్కిల్‌ అకాడమీ
 
హైదరాబాద్‌, జనవరి 27: తెలంగాణ లో ఏరోస్కిల్‌ అకాడమీ ఏర్పాటు చేసేందుకు ప్రభుత్వంతో ఏరోక్యాం పస్‌ ఒప్పందం చేసుకుంది. ఈ ఒప్పందం కారణంగా అంతర్జాతీయ స్థాయివైమానిక సిబ్బంది నైపుణ్య తర్ఫీదు అకాడమి వస్తుందని, బోదనారంగం, వైమానికరంగం నిపుణులతో ఈ అకాడమి ఏర్పాటవుతుందని ఏరోక్యాంపస్‌ అధికారు లు వెల్లడించారు. యూరోపియన్‌ ఏవియేషన్‌ సేఫ్టీ ఏజెన్సీ, డిజిసిఎ వంటి సంస్థలు అకాడమి కోర్సు లకు సర్టిఫికేషన్‌ ఇస్తాయి. ఈ ఒప్పందంపై ఏరోక్యాంపస్‌ జనరల్‌ మేనేజర్‌ జోరోమ్‌ వెర్‌స్చేవ్‌, ఐటిశాఖ కార్యదర్శి జయేష్‌ రంజన్‌ ప్రభుత్వ సలహాదారు పాపారావు, బ్రాడీక్స్‌ అంతర్జాతీయ ఆర్ధిక వ్యవహారాల శాఖ కౌన్సిలర్‌ ఫ్రాజీ రాఫార్డ్‌ టిఎస్‌ఐఐసి వైస్‌ఛైర్మన్‌ ఎండి ఇ వెంకటనరసింహారెడ్డి తదితరులు పాల్గొన్నారు. ఈరెండింటి సంయుక్త వెంచర్‌గా వస్తున్న ఈఅకాడమితో అత్యుత్తమ స్థాయి వైమానిక రంగ శిక్షణకు దోహదం చేస్తుందని ఐటిశాఖ కార్యదర్శి జయేష్‌ రంజన్‌ వెల్లడించారు.